ਸੁਗੰਧਾ ਮਿਸ਼ਰਾ
Articles with hCards
ਸੁਗੰਧਾ ਸੰਤੋਸ਼ ਮਿਸ਼ਰਾ (ਅੰਗਰੇਜ਼ੀ: Sugandha Santosh Mishra; ਜਨਮ: 23 ਮਈ 1988) ਭਾਰਤੀ ਫਿਲਮ ਅਤੇ ਟੈਲੀਵਿਜ਼ਨ ਉਦਯੋਗ ਵਿੱਚ ਇੱਕ ਭਾਰਤੀ ਅਭਿਨੇਤਰੀ, ਪਲੇਬੈਕ ਗਾਇਕਾ, ਟੈਲੀਵਿਜ਼ਨ ਪੇਸ਼ਕਾਰ, ਕਾਮੇਡੀਅਨ ਅਤੇ ਰੇਡੀਓ ਜੌਕੀ ਹੈ। ਉਹ "ਦ ਕਪਿਲ ਸ਼ਰਮਾ ਸ਼ੋਅ" ਵਿੱਚ ਆਪਣੇ ਕਿਰਦਾਰ ਲਈ ਜਾਣੀ ਜਾਂਦੀ ਹੈ। ਉਸਨੂੰ ਟੀਵੀ ਰਿਐਲਿਟੀ ਸ਼ੋਅ "ਦਿ ਗ੍ਰੇਟ ਇੰਡੀਅਨ ਲਾਫਟਰ ਚੈਲੇਂਜ "ਵਿੱਚ ਵੀ ਦੇਖਿਆ ਗਿਆ ਸੀ।

ਨਿੱਜੀ ਜੀਵਨ 
ਸੁਗੰਧਾ ਮਿਸ਼ਰਾ ਦਾ ਜਨਮ 23 ਮਈ 1988 ਨੂੰ ਜਲੰਧਰ, ਪੰਜਾਬ ਵਿੱਚ ਹੋਇਆ ਸੀ। ਉਸਦੇ ਮਾਤਾ-ਪਿਤਾ ਸੰਤੋਸ਼ ਮਿਸ਼ਰਾ ਅਤੇ ਸਵਿਤਾ ਮਿਸ਼ਰਾ ਹਨ। ਉਸਨੇ ਗੁਰੂ ਨਾਨਕ ਦੇਵ ਯੂਨੀਵਰਸਿਟੀ, ਅੰਮ੍ਰਿਤਸਰ, ਪੰਜਾਬ ਅਤੇ ਐਪੀਜੇ ਕਾਲਜ ਆਫ਼ ਫਾਈਨ ਆਰਟਸ, ਜਲੰਧਰ ਵਿੱਚ ਦਾਖਲਾ ਲਿਆ ਜਿੱਥੋਂ ਉਸਨੇ ਸੰਗੀਤ ਵਿੱਚ ਆਪਣੀ ਮਾਸਟਰ ਦੀ ਡਿਗਰੀ ਪੂਰੀ ਕੀਤੀ। ਬਚਪਨ ਤੋਂ ਹੀ, ਉਸਦਾ ਝੁਕਾਅ ਸੰਗੀਤ ਵੱਲ ਸੀ ਕਿਉਂਕਿ ਉਸਦਾ ਪਰਿਵਾਰ ਇੰਦੌਰ ਘਰਾਣਾ ਨਾਲ ਸਬੰਧਤ ਹੈ। ਉਹ ਗਾਇਕੀ ਵਿੱਚ ਆਪਣੇ ਪਰਿਵਾਰ ਦੀ ਚੌਥੀ ਪੀੜ੍ਹੀ ਹੈ, ਉਸਨੇ ਕਲਾਸਿਕ ਤੌਰ 'ਤੇ ਆਪਣੇ ਦਾਦਾ ਪੀ.ਟੀ. ਸ਼ੰਕਰ ਲਾਲ ਮਿਸ਼ਰਾ ਜੋ ਉਸਤਾਦ ਅਮੀਰ ਖਾਨ ਸਾਹਿਬ ਦੇ ਚੇਲੇ ਸਨ।

ਉਸਨੇ 26 ਅਪ੍ਰੈਲ 2021 ਨੂੰ ਸਾਥੀ ਕਾਮੇਡੀਅਨ ਅਤੇ ਸਹਿ-ਸਟਾਰ ਸੰਕੇਤ ਭੋਸਲੇ ਨਾਲ ਵਿਆਹ ਕੀਤਾ

ਕੈਰੀਅਰ 
ਸੁਗੰਧਾ ਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਇੱਕ ਰੇਡੀਓ ਜੌਕੀ ਦੇ ਤੌਰ 'ਤੇ ਕੀਤੀ ਅਤੇ ਬਿੱਗ ਐਫਐਮ ਇੰਡੀਆ ਨਾਲ ਕੰਮ ਕੀਤਾ। ਉਸ ਤੋਂ ਬਾਅਦ, ਉਸਨੇ ਆਪਣੇ ਗਾਇਕੀ ਦੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ ਅਤੇ ਕਈ ਦਸਤਾਵੇਜ਼ੀ, ਨਾਟਕਾਂ ਅਤੇ ਲਘੂ ਫਿਲਮਾਂ ਵਿੱਚ ਬਹੁਤ ਸਾਰੇ ਜਿੰਗਲ, ਭਜਨ ਅਤੇ ਗੀਤ ਗਾਏ। ਉਸਨੇ ਮਸ਼ਹੂਰ ਟੀਵੀ ਰਿਐਲਿਟੀ ਸ਼ੋਅ ਸਾ ਰੇ ਗਾ ਮਾ ਪਾ ਸਿੰਗਿੰਗ ਸੁਪਰਸਟਾਰ ਵਿੱਚ ਇੱਕ ਭਾਗੀਦਾਰ ਦੇ ਰੂਪ ਵਿੱਚ ਆਪਣੀ ਮੌਜੂਦਗੀ ਵੀ ਕੀਤੀ ਅਤੇ ਸ਼ੋਅ ਵਿੱਚ ਤੀਜੀ-ਉਜੇਤੂ ਬਣੀ। ਉਸ ਤੋਂ ਬਾਅਦ, ਉਹ ਟੀਵੀ ਕਾਮੇਡੀ ਸ਼ੋਅ ਦਿ ਗ੍ਰੇਟ ਇੰਡੀਅਨ ਲਾਫਟਰ ਚੈਲੇਂਜ ਵਿੱਚ ਇੱਕ ਭਾਗੀਦਾਰ  ਦਿਖਾਈ ਦਿੱਤੀ ਅਤੇ ਸ਼ੋਅ ਵਿੱਚ ਫਾਈਨਲਿਸਟਾਂ ਵਿੱਚੋਂ ਇੱਕ ਬਣ ਗਈ।

ਇਸ ਤੋਂ ਇਲਾਵਾ ਉਸਨੇ ਸ਼੍ਰੀ ਅਤੇ ਕਮਾਲ ਧਮਾਲ ਮਾਲਾਮਾਲ ਵਰਗੀਆਂ ਫਿਲਮਾਂ ਵਿੱਚ ਬਾਲੀਵੁੱਡ ਗੀਤਾਂ ਵਿੱਚ ਵੀ ਆਪਣੀ ਆਵਾਜ਼ ਦਿੱਤੀ। ਉਸਨੇ ਕਈ ਸ਼ੋਅ ਹੋਸਟ ਵੀ ਕੀਤੇ।

ਉਸਨੇ 2014 ਵਿੱਚ ਇੱਕ ਸਹਾਇਕ ਭੂਮਿਕਾ ਵਿੱਚ ਫਿਲਮ ਹੀਰੋਪੰਤੀ ਨਾਲ ਵੱਡੇ ਪਰਦੇ 'ਤੇ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ। ਉਹ ਡਾਂਸ ਪਲੱਸ, ਆਈਪੀਐਲ ਐਕਸਟਰਾ ਇਨਿੰਗ, ਬਾਲ ਵੀਰ, ਦ ਕਪਿਲ ਸ਼ਰਮਾ ਸ਼ੋਅ, ਦ ਡਰਾਮਾ ਕੰਪਨੀ ਵਰਗੇ ਕਈ ਟੀਵੀ ਸ਼ੋਅਜ਼ ਵਿੱਚ ਦਿਖਾਈ ਦਿੱਤੀ। ਉਸਨੇ 2008 ਵਿੱਚ 133ਵੇਂ ਹਰਿਵੱਲਭ ਸੰਮੇਲਨ ਵਿੱਚ ਪ੍ਰਦਰਸ਼ਨ ਕੀਤਾ, ਜਿਸ ਵਿੱਚ ਉਸਨੇ ਆਪਣੇ ਖਿਆਲ ਗਾਇਨ, ਠੁਮਰੀ ਟੱਪਾ ਅਤੇ ਭਜਨ ਨਾਲ ਇੱਕ ਸ਼ਾਨਦਾਰ ਪ੍ਰਦਰਸ਼ਨ ਦਿੱਤਾ।

ਫਿਲਮਗ੍ਰਾਫੀ

ਟੈਲੀਵਿਜ਼ਨ ਸ਼ੋਅ

ਹਵਾਲੇ 

ਪੰਜਾਬ, ਭਾਰਤ ਦੇ ਗਾਇਕ
ਬਾਲੀਵੁੱਡ ਦੇ ਪਲੇਬੈਕ ਗਾਇਕ
ਜਨਮ 1988
ਜਲੰਧਰ ਦੇ ਲੋਕ
ਜ਼ਿੰਦਾ ਲੋਕ